Potrivit informațiilor difizate pe site-ul UEFA, Istvan Kovacs va arbitra meciul dintre Villarreal şi Olympique Marseille, meci care va avea loc joi 14 martie, de la ora 19:45, pe Estadio de la Ceramica din Villarreal, din returul optimilor de finală din Europa League. Arbitri asistenţi au fost nominalizaţi Vasile Marinescu şi Ovidiu Artene, iar al patrulea oficial va fi Andrei Chivulete. În camera VAR se vor afla alţi doi români, Cătălin Popa şi Horaţiu Feşnic.
Cum Marseille a câștigat în tur cu scorul de 4-0, este favorită la calificarea în sferturile de finală.
Vă reamintim faptul că Istvan Kovacs a fost desemnat recent cel mai bun arbitru de fotbal din România în anul 2023. El a arbitrat cinci meciuri din actuala ediție a Ligii Campionilor, ultimul meci, Inter Milano – Atletco Madrid fiind un derby important al optimilor de finală. Radu Petrescu va conduce jocul dintre FC Bruges şi Molde FK (Norvegia), din Europa Conference League, care va avea loc tot pe 14 martie, pe Jan Breydelstadion din Bruges, de la ora 22:00.
Arbitri asistenţi vor fi Radu Ghinguleac şi Mircea Grigoriu, al patrulea oficial a fost delegat Marcel Bîrsan, în timp ce arbitru video va fi Ovidiu Haţegan.
CITEȘTE ȘI: